Diogenes an Eumathius
Material: papyrus
Place: Oxyrhynchites
Categories: Brief (privat)
Advokat Diogenes an Eumathios
τῷ δεσπότῃ μου  Εὐμαθίῳ 
 Διογένης. 
πολλὰς ἀποστέλλων ἐπιστολὰς διὰ πολλοῦ μόλις τὰ παρὰ σ[ο]ῦ 
πεμπόμενα γ[ράμμ]ατα κομίζομαι, ἃ σπανίως ἀποστέλλεις. 
ἀπέστειλα καὶ νῦν καὶ διὰ συμμάχου διαφέροντος Μέλανι τῷ 
σπεκουλάτορι ἄλλας τρεῖς  ἐπιστολάς. ἱνοῦν ταύτας ὑποδέξῃ, 
γράφω. τὰς ὑδρεία[ς] καὶ κύθρας καὶ βαυκάλεις μοι ἀπόστιλον 
διὰ τοῦ φέροντος τὰ ἐπιμηνίδια πλοίου. περὶ Φιλαδέλφου 
οὐδέν μοι ἔγραψας. πῶς διάγει; ποίησον Σαλιοῦν τὸν 
ἀπὸ Τόκα δοῦναι σοι τὸ φελόνιον Ἀθανασίου τοῦ βοηθοῦ, ἵνα 
ἀποστίλῃς ἡμεῖν ἐνταῦθα. καὶ κεράμιον τυρῶν 
ἀποσταλήτω ἡμεῖν. ἐλαίας ἀπόστιλον καὶ φακῆν 
λελεπισμένην ὀλίγην καὶ σιτάριον ὀλίγον λελεπισμένον, 
τοσοῦτον ὅσον καὶ πέρυσι ἀπεστάλη. τὰς κερέας τοῦ 
κραβάκτου μοι ἀπόστιλον.  πολλάκις σοι ἔγραψα ἵνα μοι δηλώσῃς 
περὶ Θεοδώρου, εἰ ἐπαύσατο ἀλγῶν τὸν ὀδόντα. εἰ ἐλάβετε τὸν χόρτον 
τῆς Ἀδέου τὸν Κορνηλίου, δήλωλόν μοι, καὶ περὶ τοῦ λάκκου καὶ περὶ 
θερινῶν ἔργων ἐν ταῖς μηχαναῖς καὶ εἰ οἱ φόροι συνεπληρώθησαν. 
πῶς διάγει ἡ Διονυσία;  ἐρρῶσθαί σε πολλοῖς 
χρόνοις εὔχομαι, 
κύριέ μου.
τῶι δεσπότῃ μου   ἐν Ὀξυρύγχῳ   Εὐμαθίωι Διογένης σχολ